దర్శకధీరుడు రాజమౌళి బాహుబలి-2 సినిమా షూటింగ్ను పూర్తి చేసేసి.. పోస్ట్ ప్రొడక్షన్ పనుల్లో తలమునకలయ్యాడు. ఆ సినిమా ఇంకా విడుదలైనా కాలేదు కానీ.. అప్పుడే జక్కన్న తదుపరి చిత్రంపై అనేక వార్తలు వచ్చాయి. బాహుబలి తర్వాత రాజమౌళి తీసేది మహాభారతమేనన్న కథనాలు వచ్చాయి. అయితే.. అదేమీ లేదని రాజమౌళి తండ్రి విజయేంద్రప్రసాద్ స్పష్టం చేశాడు. తాజాగా, రాజమౌళి తదుపరి చిత్రంపై మరో వార్త వినిపిస్తోంది. అదే మహాభారతాన్ని రాజమౌళి తీస్తాడట. అందులో ముగ్గురు స్టార్ హీరోలను తీసుకునే ఆలోచన చేస్తున్నాడట జక్కన్న. ఆ స్టార్లెవరో కాదు.. తమిళ తలైవా రజనీకాంత్, బాలీవుడ్ మిస్టర్ పర్ఫెక్ట్ ఆమిర్ ఖాన్, మలయాళ సూపర్స్టార్ మోహన్లాల్. ఈ పురాణగాథలో వారికి కీలక పాత్రలను ఆఫర్ చేసే యోచనలో ఉన్నాడట. అంతేకాదు.. ఈ సినిమా తీయడానికి ఆరేళ్లపైన సమయం పట్టే అవకాశం ఉంది కాబట్టి.. హాలీవుడ్ టీవీ సిరీస్ (గేమ్ ఆఫ్ థ్రోన్స్) మాదిరి ఎపిసోడ్ల మాదిరిగా చిత్రీకరించే యోచనలో ఉన్నాడని ఫిల్మ్నగర్ వర్గాల టాక్. అంతేకాదు.. అన్నేళ్ల పాటు ఇంత భారీ ప్రాజెక్టుకు ఆ స్టార్లంతా డేట్లు అడ్జెస్ట్ చేయడం కొంచెం కష్టం కాబట్టి.. ఒక్కో ఎపిసోడ్కు యాక్టర్లను మార్చే యోచన చేస్తున్నాడట. మరి, మహాభారతం సినిమానే లేదని విజయేంద్ర ప్రసాద్ చెప్పినా.. మళ్లీ మహాభారతంపై వార్తలు రావడం గమనార్హం.
darsakadheerudu rajamouli bahubali-2 sinima shootingnu puurti chesesi.. post production panullo talamunakalayyadu. aa sinima inka vidudalainaa kaaledu cony.. appude jakkanna tadupari chitrampai aneka vaartalu vachayi. bahubali tarvaata rajamouli teesedi mahabharatamenanna kathanaalu vachayi. ayithe.. ademi ledani rajamouli tandri vijayendraprasad spashtam cheshaadu. taajaagaa, rajamouli tadupari chitrampai maro vaarta vinipistondi. adhe mahaabhaarataanni rajamouli teestaadata. andulo mugguru star heerolanu teesukune aalochana chestunnadata jakkanna. aa starlevaro kaadu.. tamila talaivaa rajanikant, balivud mister perfect aamir khan, malayaala superstar mohanlal. ee puraanagaathalo vaariki keelaka paatralanu affer chese yochanalo unnadata. antekaadu.. ee sinima teeyadaaniki aarellapaina samayam patte avakaasam undi kabatti.. halivud tv siries (game af throns) maadiri episodla maadirigaa chitrikarinche yochanalo unnaadani filmnagar vargala tack. antekaadu.. annella paatu inta bhari praajektuku aa starlanta datelu adgest cheyadam konchem kashtam kabatti.. okko episodku aaktarlanu marche yochana chestunnadata. mari, mahabharatam cinemane ledani vijayendra prasad cheppina.. malli mahaabhaaratampai vaartalu ravadam gamanarham.